Ituji

Ituji () – upė Brazilijos vakaruose, Amazonės valstijoje; dešinysis Žavari intakas (Amazonės baseinas). Prasideda labai retai gyvenamose vietose regione tarp Peru sienos ir Ipišunos. Teka į šiaurės rytus Amazonijos džiunglėmis, žemupyje smarkiai vingiuoja, sudaro daugybę senvagių. Įteka į Žavari šalia Atalaja do Nortės. Kartais nurodoma, kad Ituji yra Itakvaji intakas, o ne atvirkščiai.Mapa Rodoviário Amazonas. Brazilian Ministry of Transport

Didžiausi intakai: Itakvaji (dešinysis), Kišitas (kairysis).Victor Leonardi. Froneiras Amazônicas do Brasil. São Paulo: Marco Zero, 2000. p. 117.

Beveik visas Ituji baseinas patenka į Žavari slėnio indėnų teritoriją (gyvena matisai, majorunai, korubai, kulinai, kitos labai izoliuotos tautos).

Upėvardis kildinamas iš senosios tupių kalbos žodžio ytu’y ('slenkstėta upė'). NAVARRO, E. A. Dicionário de tupi antigo: a língua indígena clássica do Brasil. São Paulo. Global. 2013. p. 576.

 Šaltiniai 

Kategorija:Brazilijos upės